Presidenti Biden do të emërojë një grua afrikano-amerikane në Gjykatën e Lartë
Anëtarja e re do të pasonte gjykatësin Stephen Breyer i cili njoftoi se do të dalë në pension
Anëtari i Gjykatës së Lartë të Shteteve të Bashkuara, Stephen Breyer, njoftoi të enjten se do të dalë në pension, duke i ofruar kështu Presidentit Joe Biden mundësinë të emërojë personin që do ta zëvendësojë atë. Siç njofton korrespondentja e Zërit të Amerikës, Patsy Widakuswara, Presidenti Biden u zotua se do të mbajë premtimin e dhënë gjatë fushatës elektorale për të emëruar një grua afrikano-amerikane për postin e përhershëm. Në fjalimin e tij në Shtëpinë e Bardhë të enjten, anëtari i Gjykatës së Lartë Stephen Breyer tha se demokracia amerikane vazhdon të jetë një eksperiment. , tha Gjykatësi Breyer. Largimi i zotit Breyer ofron një mundësi për Presidentin Joe Biden që të emërojë zëvendësuesin, një ndër veprimet më domethënëse për një president amerikan. Gjykata e Lartë është një degë e rëndësishme e qeverisë së Shteteve të Bashkuara dhe thotë fjalën e fundit për kushtetueshmërinë dhe veprimet e administratës, Kongresit dhe shteteve. Presidenti Biden tha se do të njoftojë propozimin e tij nga fundi i shkurtit. , tha ai. Emërimi për nëntë anëtarët e Gjykatës së Lartë është i përjetshëm. Gjykatësi Breyer është vetëm një nga tre gjykatësit liberalë, të emëruar nga presidentët demokratë. Të tjerët janë emëruar nga presidentët republikanë. Tre prej tyre u emëruan gjatë katër viteve të administratës së ish-Presidentit Trump. Gjatë tetë viteve të tij në detyrë, Presidenti Barack Obama emëroi dy gjykatëse dhe republikanët bllokuan emërimin e tij të tretë. Me vetëm 50 senatorë demokratë në senatin amerikan të përbërë nga 100 senatorë, Presidentit Biden do t'i duhen të gjitha votat e tyre që të konfirmohet i emëruari i tij. Presidenti Biden do të merrte ndoshta votat e një ose dy senatorëve republikanë nëse do të zgjidhte një gjykatës të moderuar, thotë Adam White, studiues në Institutin Amerikan të Sipërmarrjes. , thotë zoti White. Presidenti Biden synon ta zëvendësojë Gjykatësin Breyer përpara zgjedhjeve të mesmandatit në nëntor. Nëse republikanët marrin kontrollin e Senatit, Presidenti Biden do ta ketë shumë më të vështirë konfirmimin e të emëruarve në gjyqësor dhe institucione të tjera gjatë dy viteve të fundit të mandatit të tij.